19-jarige gevonnis ná hy en broer gesin vermoor | Maroela Media
'n 19-jarige Amerikaner wat skuldig bevind is aan die moord op sy ouers en drie sibbe, is Donderdag gevonnis.
Michael Bever van Oklahoma in die VSA is tot vyf keer lewenslange tronkstraf gevonnis, wat beteken hy sal waarskynlik nooit vrygelaat word nie – selfs met die moontlikheid van parool. Hy is tot 'n verdere 28 jaar tronkstraf gevonnis op 'n aanklag van aanranding .
Bever is in Mei op vyf aanklagte van moord en een aanklag van aanranding skuldig bevind. Hy was 16 jaar oud toe hy en sy broer Robert, toe 18 jaar oud, in Julie 2015 hul ouers en sibbe in hul huis in Tulsa vermoor het. Robert het in 2016 skuldig gepleit en is lewenslange tronkstraf opgelê sonder die moontlikheid van parool.
Hul broer Daniel (12) het nege steekwonde opgedoen aan onder meer sy rug, skouer en bors. Hy kon daarin slaag om 911 te bel voordat hy op die toneel dood is. Die jonger broer, Christopher (7), het ses steekwonde opgedoen en is ook op die toneel dood terwyl Victoria (5) meer as 18 steekwonde opgedoen het en op die toneel aan haar beserings beswyk het.
Chrystal, toe 13 jaar oud, het die aanval oorleef. Haar keel is oopgesny en sy het steekwonde opgedoen. Autumn, toe twee jaar oud, het tydens die moorde geslaap en is nie leed aangedoen nie.
Die motief vir die moorde is nooit bekend gemaak nie. Bure van die gesin het gesê die kinders het almal tuisonderrig ontvang en dat hulle ouers baie streng was en hulle nie toegelaat het om met ander kinders te speel nie.
Robert het ná die moorde aan die polisie gesê sy pa het hom aangerand.
Sjoe, ons het genoeg plaaslike ongure drama's om oor te wroeg, moet buitelandse berigte vertaal en hier opgedis word? Mense wat al die rampspoed van regoor die wereld wil lees, kan dit gerus op hul eie koste en tyd elders oplees.
Die ouers is eintlik die skuldiges hier.
Ek se nie wat die seun gedoen het is reg nie maar was dit regverdig van die ouers om die kinders weg te hou van maats? Mens weet nie wat aangaan agter toe duere nie!!!
'n Mens weet nooit wat agter toe deure aangaan nie – mense van buite kan kritiseer en se wat hulle kan se maar as die omstandighede binnekant eers oopgeflek word kom daar baie waarhede……
mooi so vir die regter. Hier in SA word vonnisse mos saam uit gedien dus is die vyf keer lewenslank maar net een keer lewenslank. Moordenaars moet vir goed uit gemeenskap verwyder word. Kinders hoort in die gemeenskaplik skool te wees sodat hulle aan alles gewoond kan raak en nie in 'n huislike atmosfeer van die more tot die aand te wees nie.